2010 Bernkastel Doctor Riesling late harvest (Spaetlese) Erste Lage from Weingüter Geheimrat J. Wegeler - Gutshaus Bernkastel (Bernkastel-Kues) | wein.plus Wine Reviews
2010 Bernkastel Doctor Riesling late harvest (Spaetlese) Erste Lage, Mosel, Germany
Registration number : #257628101011
Last reviewed: 6 September, 2011 Sielskos - NG Eldoraigne Familiekerk
Hierdie praktiese lewe, leer Biskop Siprianus (258 n.C.) die gelowiges in Kartago wat onder geweldige vervolging deur geloop het, bestaan uit 'n lewe van geduld. Leef geduldig met liefde en verdraagsaamheid teenoor alle mense. Hierdie verdraagsaamheid het aan die een kant ingehou dat daar volhard was met stilte, gebede en die vier van die Nagmaal. Aan die ander kant het dit ingehou dat gelowiges volhard het om alle mense te versorg, of hulle Christene was of nie. Daarom dat die ongelowiges op straat deurgaan die opmerking gemaak het: “Kyk hoe lief het hulle mekaar!”
Ek sien met my kleine, kleine ogies…Geluk?
- Deur Luné Pauley (jeugwerker Garage@Eldo)
Wat is geluk? Jy sien geluk in ‘n Karoo-boer se glimlag wanneer die droogte beïndig word met ‘n stortreën. Geluk blink in ‘n ma se trane wat vir die eerste keer haar baba in haar arms toevou. Jy sien geluk in enigeiemand wat dans se oë (niemand kan ongelukkig wees as hulle dans nie, dans is soos Lindt sjokolade vir mens se siel...), jy hoor geluk in ‘n oupa se stem wanneer hy vir jou vertel van sy kleinseun…
Geluk kan nie vasgevang word in net een vorm nie, maar die groot geheim van geluk is dat dit aansteeklik is. Jy kan nie help om saam met daardie oupa te glimlag wanneer hy trots vir jou die foto’s van sy kleinseun wys nie. Die probleem is egter dat ons verby mekaar begin lewe. Ons leef in ‘n tyd wat die lewe in die pad van die lewe kom. Die grootste vyand vir geluk is die “self”…selfsugtigheid….selfgesentreerdheid….selfbejammering. Om geluk te vind moet jy vir ‘n oomblik vergeet van die “self” en fokus op die “ander”. Jy kan nie in hulle geluk deel as jy nie weet waarin hulle geluk skuil nie. Geluk is nie iets wat inkom soos ‘n ekstrovert by ‘n partytjie nie, nee geluk is die introvert wat saggies by die agterdeur inkom en in die hoekie gaan staan. So as jy nie gaan oplet en hom in die geselskap gaan intrek nie, gaan jy die hele partytjie wonder hoekom hy nie opgedaag het nie.
Ons het ‘n geloofsgemeenskap nodig vir ‘n rede. God het ‘n stukkie geluk in elke mens weggesteek, so wanneer ons saam met hulle dit in Hom soek sal ons dit vind. Wanneer ons ons fokus verskuif na dit wat saak maak, sal ons geluk in onsself vind. Om geluk in te laat moet ons natuurlik die negatiewe uitlaat. Hoe doen mens dit? Die enigste plek waar ons ware geluk kan vind is in God. Blaise Pascal het gesê: “Happiness is neither without us nor within us. It is in God, both without us and within us.” So wanneer jy negatief raak en geluk begin deur jou vingers glip, bid vinnig en sê dankie vir vyf positiewe goed in jou lewe. Wanneer jy begin besef hoe bevoorreg jy eintlik is en wat die Here vir jou doen, sal dit makliker wees om geluk in Hom te vind. “Seek happiness, but don’t try to chase it.”
Wat beteken "evangelies"? Rob Bell verduidelik.
Aan die einde sal ons spyt wees oor die geleenthede wat ons nie gebruik het nie.
Sommige mense is so arm - al wat hulle het is geld ...
Die belangrike rol van ouers in jeugbediening
Jeugwerkers werk baie hard om die jeugbediening aan die gang te hou terwyl hulle van die belangrikste kragbronne vir jeugbediening soms nalaat, naamlik die gawes, talente en vermoëns van die tieners en hulle ouers. Ouers kan deur die manier hoe hulle hul kinders opvoed die jeugbediening bekragtig of saboteer. Naas die rol van die Heilige Gees speel ouers die belangrikste rol by die bou van ‘n geestelike basis in kinders. Navorsing toon geweldige verskille aan tussen kinders in graad ses tot twaalf by wie waardes ingeskerp is en die by wie dit minimaal plaasgevind het. Die nasionale persentasie vir vrywillige diens in die VSA is 37%, maar wanneer die maksimale aantal waardes by kinders ingebou word, styg hierdie syfer na 75%. Waar waardes by kinders ingebou word, kan skoolprobleme tot 2% beperk word. Ongeag allerlei programme en hulpmiddele wat vir ouers ontwerp is om hulle te help met hul kinders se geloofsvorming, begin geloofsoordrag by die ouers self met of sonder die nodige toerusting. Die gesin bly die belangrikste geloofsbemiddelingsisteem in die gemeente vanwaar die verlossingboodskap uitgedra moet word. Ouers is ongeag hul toegerustheid die primêre geloofsbemiddelaars van kinders. Die invloed van jongmense se familie op hul waardesisteem funksioneer sterker as die invloed van die jeugwerker. Die kuns vir ouerskap is in die begrippe: bevestiging, konfrontering, opbeuring, leiding, luister en dissiplinering. Kortliks beteken dit dat ouers kinders se teenwoordigheid, belangrikheid, uniekheid en waarde sal aanvaar en bevestig. Verskillende studies dui aan dat kinders wie se vaders in hul lewens betrokke is meer sosiaal bekwaam is, meer deernis vir ander het en kan ook makliker rigting in die lewe kry en met meer volharding probleme oplos. Die teendeel is ook waar, naamlik dwelmmisbruik en jeugoortredings kom na vore waar ouers fisies en psigies afwesig is.
Dr Dirkie de Wet - www.groeiendegemeentes.weebly.com